ຫວ່າງມໍ່ໆມານີ້, ທ່ານ ກິດຊະຍະພົງ ສີິຣິ ຮອງລັດຖະມົນຕີກະຊວງວັດທະນະທຳໄທ ໄດ້ພົບປະກັບທ່ານ ຊ້າຍອູ ປະທານຄະນະກຳມະການກອງທຶນສິປະລະແຫ່ງຊາດຈີນ, ອະດີດລັດຖະມົນຕີກະຊວງວັດທະນະທຳຈີນໃນໂອກາດຢ້ຽມຢາມປະເທດຂອງຕົນ.
ໂອກາດດັ່ງກ່າວ, ທ່ານ ກິດຊະຍະພົງ ກ່າວວ່າ, ໄທຈີນລ້ວນແຕ່ຫວັງຈະແລກປ່ຽນແລະຮ່ວມມືກັນໃນຂົງເຂດສິລະປະວັດທະນະທຳໃຫ້ຫຼາຍກວ່າເກົ່າໃນອະນາຄົດ ໂດຍປະເທດຕົນຈະໄດ້ປະຕິບັດນະໂຍບາຍຂອງທ່ານ ປຣະຢຸດ ຈັນໂອຊາ ນາຍົກລັດຖະມົນຕີ ແລະທ່ານ ວິຣະ ໂຣດພົດຈະນະລັດ ລັດຖະມົນຕີກະຊວງວັດທະນະທຳ ທີ່ເນັ້ນປົກປັກຮັກສາແລະຟື້ນຟູຄວາມຫຼາກຫຼາຍຂອງມໍລະດົກວັດທະນະທຳທີ່ບໍ່ເປັນວັດຖຸ, ຮີດຄອງປະເພນີທ້ອງຖິ່ນ ແລະສິລະປະວັດທະນະທຳໄທ . ຂະນະດຽວກັນກໍຈະຊຸກຍູ້ການຮ່ວມມືກັບປະເທດອ້ອມຂ້າງ, ພາກພື້ນ ກໍຄືທົ່ວໂລກ ເພື່ອຊຸກຍູ້ການເຕີບໂຕທາງເສດຖະກິດໃຫ້ເຂັ້ມແຂງກວ່າເກົ່າ.